**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. augusztus 23-án 17 óra 30 perckor megtartott rendkívüli nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Tima Zoltán Ferenc

 képviselők

**Távol van**: Szórád Zoltán

**Tanácskozási joggal jelen van:** Novák Edit aljegyző

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Szórád Zoltán képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Javasolja, hogy második napirendnek vegyes ügyek legyen felvéve. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**39/2017.(VIII.23.) önkormányzati határozat**

Nagyacsád Község Önkormányzatának képviselő-testülete 2017. június 28-i ülésének napirendjét az alábbiak szerint határozza meg:

1. Nagyacsád Község Önkormányzat 2017. évi költségvetésének módosítása

Előadó:polgármester

1. Nagyacsád Község Önkormányzat 2017. I. félévi beszámolója

Előadó: polgármester

1. Nemesgörzsönyi Közös Önkormányzati Hivatal I. félévi beszámolója

Előadó:polgármester

1. Települési arculati kézikönyv tárgyalása

Előadó: polgármester

1. Bakonykarszt Zrt. Vagyonkezelési szerződés módosítása

Előadó:polgármester

1. Gördülő Fejlesztési terv elfogadása

Előadó:polgármester

1. Mikulás nap, idősek napja tárgyalása

Előadó: polgármester

1. Vegyes ügyek

 Előadó:polgármester

**Napirendek tárgyalása:**

**1)Nagyacsád Község Önkormányzat 2017. évi költségvetésének módosítása**

**Előadó:polgármester**

Szalóky Nándor elmondja, hogy a költségvetési rendelet tartalmazza, hogy a költségvetést augusztus 25-ig módosítja a Képviselő-testület. Az előirányzatok összhangba kerültek a teljesítési adatokkal. A teljesítés adatoknak megfelelően módosításra kerültek az előirányzatok. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**8/2017.(IX.10.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2017. évi költségvetéséről szóló 1/2017.(II.27.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2)Nagyacsád Község Önkormányzat 2017. I. félévi beszámolója**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, részletesen tartalmazza az adatokat. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**40/2017. (VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy Nagyacsád Község Önkormányzat 2017. I. félévi gazdálkodásáról szóló beszámolót az előterjesztés szerint elfogadja.

Felelős: polgármester

Határidő:azonnal

**3)Nemesgörzsönyi Közös Önkormányzati Hivatal I. félévi beszámolója**

**Előadó:polgármester**

Szalóky Nándor polgármester elmondja, hogy a Közös Hivatal az előirányzatokon belül gazdálkodott. Kiadásként a közszolgálati tisztviselők juttatásait, a dolgozók által használt szoftverek, vírusírtók szerepelnek, valamint az önkormányzatok részére rezsiköltség térítéseket tartalmazza.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**41/2017. (VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nemesgörzsönyi Közös Önkormányzati Hivatal 2017. I. félévi gazdálkodásáról szóló beszámolót elfogadja.

Felelős: polgármester, jegyző

Határidő: azonnal

**4)Települési arculati kézikönyv tárgyalása**

**Előadó: polgármester**

Szalóky Nándor polgármester elmondja, hogy az arculati kézikönyv elkészítésére az önkormányzatok 1.000.000.- Ft támogatást kapnak az államtól. Az előterjesztés tartalmazza a jogszabályi felhatalmazásokat. Tájékoztatja a testületet az elkészítéssel kapcsolatos információkról.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4igen szavazattal, ellenszavazat, tartózkodás nélkül a következő határozatot hozta:

**42/2017.(VIII.23.) önkormányzati határozat**

Nagyacsád Község Önkormányzat Képviselő-testület úgy dönt, hogy Nagyacsád Község Önkormányzata Nagyacsád közigazgatási területére vonatkozó Településképi Arculati Kézikönyv és településképi önkormányzati rendelet előkészítésére szerződést köt PLANTEUS Kft.-vel (8273 Monoszló, Fő u. 23.), Németh Ferenc (8273 Monoszló, Fő u. 23.) felelős tervezővel, Varga Orsolya (8200 Veszprém, Szilfa u. 8.) tervezővel, Flickné Magyar Éva (8273 Révfülöp, Szőlő u. 6.) tervezővel az előterjesztés szerint.

Felelős:Polgármester

Határidő:döntést követően azonnal

Szalóky Nándor polgármester elmondja, hogy első lépés az arculati kézikönyvvel kapcsolatban a partnerségi rendelet elfogadása. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátosságokról szóló 314/2012. (XI.8.) Korm. rendelet (a továbbiakban kr.) 28.§. értelmében a koncepciót, a stratégiát, a településrendezési eszközöket, a kézikönyvet és a településképi rendeletet a polgármester egyezteti a partnerségi egyeztetés szerinti érintettekkel, a lakossággal, az érdekképviseleti, civil és gazdálkodó szervezetekkel, valamint a vallási közösségekkel a helyi adottságoknak megfelelően, a feladat jellegének figyelembevételével a partnerségi egyeztetés szabályai szerint.

A Kr.29.§ előírásai szerint az egyeztetési eljárást megelőzően, első lépésként az önkormányzat dönt a partnerségi egyeztetés szabályairól, megalkotja és elfogadja a partnerségi rendeletét.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**9/2017.(IX.10.) önkormányzati rendelete**

## Nagyacsád község Önkormányzat Képviselő-testülete úgy döntött, hogy **a településfejlesztéssel, településrendezéssel  és településkép-érvényesítéssel összefüggő** partnerségi egyeztetés szabályairól szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Bakonykarszt Zrt. Vagyonkezelési szerződés módosítása**

**Előadó:polgármester**

Szalóky Nándor polgármester elmondja, hogy szükséges a vagyonkezelési szerződés módosítása. A víziközmű szolgáltatásról szóló 2011. évi CCIX. törvény értelmében azokon a víziközmű rendszereken, ahol jelenleg több üzemeltetési szerződés van érvényben, 2017. december 31-ig egy üzemeltetési szerződésbe kell foglalni. A szolgáltató megküldte tervezetét.

Javasolja a szerződés elfogadását az előterjesztés szerint.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2017.(VIII.23.) önkormányzati határozat**

Nagyacsád Község Önkormányzat Képviselő-testület úgy dönt, hogy a Bakonykarszt Zrt. és Nemesgörzsöny Önkormányzata, Nagyacsád Önkormányzata között, Nemesgörzsöny ivóvízellátó víziközmű-rendszerre vonatkozólag (MEKH azonosító kód: 11-05652-1-002-00-04) a vagyonkezelési szerződést az előterjesztés szerint módosítja. Felhatalmazza a polgármestert a szerződés aláírására.

Felelős: polgármester

Határidő: azonnal

**6)Gördülő Fejlesztési terv elfogadása**

**Előadó:polgármester**

Szalóky Nándor polgármester elmondja, hogy a 76. sorszámú Nagyacsád szennyvízelvezető és –tisztító víziközmű-rendszer vonatkozásában 2018-2032. időszakra szóló Gördülő Fejlesztési Tervet a Bakonykarszt Zrt. elkészítette és megküldte. Az önkormányzatnak véleményezési joga van.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**44/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 76. sorszámú, Nagyacsád szennyvízelvezető és –tisztító víziközmű-rendszer 2018-2032. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Szalóky Nándor polgármester elmondja, hogy a 26. sorszámú Nemesgörzsöny ivóvízellátó víziközmű-rendszer vonatkozásában is elkészítette a Bakonykarszt Zrt. a Gördülő Fejlesztési Tervet.

Fejlesztés forrásaként forráshiány valamint pályázati forrás került megnevezésre.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**45/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 26. sorszámú, Nemesgörzsöny ivóvízellátó víziközmű-rendszer 2018-2032. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

**7)Mikulás nap, idősek napja tárgyalása**

**Előadó: polgármester**

Szalóky Nándor polgármester elmondja, hogy az idei évben megtartásra kerül az idősek napja, valamint a mikulás nap. Az idősek napja 2017. október 7-én kerül megtartásra. Az idősek napján egyszeri meleg étezésben részesülnek a 60 év felettiek. A mikulás napon a 14 év alatti gyermekek részesülnek egyszeri édességcsomagban.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**46/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy

* 2017 október 7. napján egyszeri meleg étkezésben részesülnek a nagyacsádi lakóhellyel rendelkező 60 év feletti lakosok
* 2017. december 3 napján egyszeri édességcsomagban részesülnek a nagyacsádi lakóhellyel rendelkező 14 év alatti gyermekek

a szociális normatíva terhére.

Felelős: polgármester

Határidő: azonnal

**8)Vegyes ügyek**

**Előadó: polgármester**

Szalóky Nándor polgármester elmondja, hogy egy országos projekt kapcsán szükséges a közútkezelői hozzájárulás megadása. Szélessávú internet hálózat kiépítésének tervezési szakasza elkészült, a bemutatott térképek alapján javarészt meglévő telefonkábelen fog a vezeték menni, nagyon minimális, ahol földkábel vezetésre van szükség.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**47/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy az ANACOM kft. 2120 Dunakeszi, Aradi u. 5. megkeresésére a benyújtott Nagyacsád (PAP-KES-L-01) engedélyezési terv, valamint az ahhoz csatolt tervdokumentáció alapján a közútkezelői hozzájárulást Nagyacsád község belterülete vonatkozásában Nagyacsád Község Önkormányzata tulajdonában levő utakra megadom.

A közútkezelői hozzájárulást az alábbi pályázati címre és azonosítóra adtam ki.

**Gerinc és lefedő hálózat tervezése a GINOP-3.4.1-15, Új generációs NGA és felhordó hálózatok fejlesztése Pápa járásban-Nagyacsád**

**Pályázati azonosító: GINOP-3.4.1-15-2016-00086**

**Tervszám: PAP-NAG-L-01**

Szalóky Nándor polgármester elmondja, hogy pályázat került kiírásra, a kistelepülések kisösszegű felújítási munkáira. 1250.000.- Ft a maximális támogatás, önrész nem szükséges. Javasolja, hogy a kultúrházban lévő gázkazán cseréjét oldja meg az önkormányzat. Az árajánlat megérkezett, 610 Ft önrész szükséges, mivel ennyivel haladja meg a maximális támogatás összegét.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**48/2017. (VIII.23.) önkormányzati határozat**

Nagyacsád Község Önkormányzata úgy döntött, hogy pályázatot nyújt be a Magyarország 2017. évi központi költségvetéséről szóló 2016. évi XC. törvény (továbbiakban: költségvetési törvény) 3. melléklet II. 12. pont szerinti Kistelepülési önkormányzatok alacsony összegű fejlesztéseinek támogatására. A fejlesztés összes költsége 1.250.610.- Ft. Támogatás maximális mértéke 1.250.000.-Ft.A 610.- Ft saját forrás összegét a 2017. évi költségvetése terhére biztosítja.

Felelős: polgármester

Határidő: 2017. szeptember 7.

Szalóky Nándor polgármester elmondja, hogy a korábbi ülésen meghozott Talajerőgazdálkodási Kft-vel kapcsolatos határozatot vonja vissza a Képviselő-testület, mivel már 20.000.- Ft+ áfa rendelkezésre állási díjat kér a Kft. Szinte az egész település csatornázott, ezért éves szinten nagy költséget jelent rendelkezésre állási díjat fizetni a semmiért.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**49/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Talajerőgazdálkodási Kft-vel kötött szolgáltatási szerződést módosítására vonatkozó 29/2017.(V.24.) önkormányzati határozatot visszavonja.

Felelős: polgármester

Határidő:azonnal

Szalóky Nándor polgármester javasolja Laci Sped Kft.8513 Mihályháza, Dózsa u. 2/A.a szerződés megkötését.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**50/2017.(VIII.23.) önkormányzati határozat**

Nagyacsád Község Önkormányzat képviselő-testülete úgy döntött, hogy a Laci Sped Kft.8513 Mihályháza, Dózsa u. 2/A ajánlatát a szennyvíz elszállítására és kezelésére elfogadja, és egyben felhatalmazza a polgármestert a szerződés megkötésére.

Felelős:polgármester

Szalóky Nándor polgármester elmondja, hogy elkészült az önkormányzat Információ Biztonsági Szabályzata. 2018. január 1-től hatályos. Javasolja elfogadásra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**51/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja Nagyacsád Község Önkormányzatának Információ Biztonsági Szabályzatát, az előterjesztés szerint. Hatályos 2017. január 1-től.

Felelős: polgármester

Határidő: azonnal

Szalóky Nándor polgármester elmondja, hogy az idén is minden bizonnyal lehetőség lesz csatlakozni a Bursa Hungarica Felsőoktatási pályázathoz. Javasolja, hogy az önkormányzat csatlakozzon az idei évben is.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**52/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica

Felsőoktatási Önkormányzati Ösztöndíjrendszer 2018. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2018. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2018. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Felelős : polgármester

Határidő:2017. szeptember 30.

Szalóky Nándor polgármester javasolja, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2015.(II.26.) önkormányzati rendelete módosítását akként, hogy a 12.§ (1) bekezdésben az 1 főre jutó jövedelem nem haladhatja meg a mindenkori öregségi nyugdíj legkisebb összegének 700 %-át . 12/A§-ában szintén a jövedelemhatárt 700 %-ra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

 **10/2017.(IX.10) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

Szalóky Nándor polgármester elmondja, hogy Szabados Tamás ev. vállalja 10 e Ft/ épület összegért az önkormányzati tulajdonú épületek energia megtakarítási intézkedési tervet. Már lejárt a határidő, de ez idáig a szakemberek irreálisan magas árat kértek. Évente jelenteni kell a megtakarítás mértékét.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**53/2017.(VIII.23.) önkormányzati határozat**

Nagyacsád Község Önkormányzat Képviselő-testülete úgy döntött, hogy Szabados Tamás egyéni vállalkozóval (8500 Pápa, Szabó Ervin u. 2/A ) elkészítteti az önkormányzati épületek energia megtakarítási intézkedési tervét. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Megkérdezi, hogy van-e még kérdés, hozzászólás?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. augusztus 23-i nyilvános ülést 18 óra 40 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**